Iecava (stacija)

Iecava ir dzelzceļa stacija Bauskas novadā, dzelzceļa līnijā Jelgava I—Krustpils. Stacija atrodas 4 km uz ziemeļiem no Iecavas pilsētas. Pie pašas stacijas ir apdzīvota vieta Iecavas stacija. Dienvidos no stacijas atrodas Balticovo putnkopības komplekss.

Pasažieru satiksme stacijā pārtraukta 2000. gadā līdz ar pasažieru satiksmes pārtraukšanu visā dzelzceļa līnijā.

 Vēsture 
Stacija atklāta 1904. gadā kā dzelzceļa līnijas Ventspils—Maskava stacija un sākotnēji saukta par Groß-Eckau. Padomju laikos stacijā tika uzbūvēti vairāki pievedceļi, tajā skaitā armijas vajadzībām. Sākotnējā stacijas ēka ir saglabājusies līdz mūsdienām.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 97. lpp.  2006. gadā vecās pārbrauktuves vietā tika uzbūvēts jauns dzelzceļa tilts pāri autoceļam A7, tilta montāžas laikā piecas dienas posmā Jelgava—Krustpils nekursēja vilcieni.

 Attēlu galerija 

 Atsauces 

Kategorija:Bauskas novads
Kategorija:Iecavas pagasts
Kategorija:Dzelzceļa stacijas Latvijā
Kategorija:Dzelzceļa līnijas Jelgava I—Krustpils stacijas un pieturas punkti